જોકે લોખંડવાલા ગ્રુપના ડિરેક્ટર અલી લોખંડવાલા આ બાબત સાથે સંમત નથી. તેઓ કહે છે, ‘મલબાર હિલ અને કફ પરેડ જેવા વિસ્તારોના પ્રૉપર્ટીના ભાવ સ્ક્વેરફૂટદીઠ ૭૫,૦૦૦થી ૧,૨૦,૦૦૦ રૂપિયાની વચ્ચે રહેતા હતા, જ્યારે મહાલક્ષ્મી અને લોઅર પરેલના વિસ્તારમાં ૨૫,૦૦૦થી લઈને ૪૫,૦૦૦ રૂપિયાની વચ્ચે રમતા હતા એટલે હું આ બન્ને વિસ્તારને સાથે ન જોડી શકું. અમારા અનુભવ પરથી અમે જોયું છે કે લોઅર પરેલ અને મહાલક્ષ્મીના વિસ્તારમાં ભાવવધારો થયો છે. જે ગ્રાહકો ખરીદી કરવાનું ટાળતા હતા તેઓ હવે જગ્યા ખરીદવાનો નિર્ણય લઈ રહ્યા છે. અહીં હૉસ્પિટાલિટી સેક્ટર આવવાને કારણે આખા વિસ્તારમાં સુધારો જણાઈ રહ્યો છે એટલે અમે આવતું વર્ષ સારું રહેશે એવી ધારણા કરી રહ્યા છીએ. અમારા ખુદના પણ મહાલક્ષ્મી પર મિનરવા અને વરલીમાં વિક્ટોરિયા પ્રોજેક્ટ છે.’